Diari Oficial de la Generalitat Valenciana


Sumari del DOGV 5385, del 10-11-2006 (2006/12765)

Informació pública de la modificació del catàleg del PEPRI de la Seu-Xerea per a la qualificació com a Bé de Rellevància Local del Palau de Cerveró.
----------------------------------------------------------------------------------------------------------------------------------------------------

### Dades del document

Número de DOGV
:   5385

Data del DOGV
:   10-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12150


Organisme emissor
:   Ajuntament de València

Tipus de document
:   Anunci

Informació pública de la modificació del catàleg del PEPRI de la Seu-Xerea per a la qualificació com a Bé de Rellevància Local del Palau de Cerveró. [2006/M12993]  
La Junta de Govern Local, en sessió ordinària de data 20 d'octubre de 2006, va adoptar l'acord següent:  
«Vista la documentació relativa a la modificació del catàleg del PEPRI del barri de la Seu-Xerea i qualificació com a Bé de Rellevància Local del Palau de Cerveró, siti a la plaça de Cisneros, número 4, elaborada pel Servici de Gestió del Centre Històric per la qual es crea una fitxa específica de catàleg, s'adapta el nivell de protecció a la nova regulació legal i es qualifica com a Bé de Rellevància Local l'esmentat Palau; vistos els informes del Servici de Patrimoni Arqueològic, Etnològic i Històric i de la Unitat d'Inspecció del Patrimoni Històric Artístic de la Conselleria de Cultura, Educació i Esport; i amb el dictamen de la Comissió de Vivenda, Grans Projectes i Urbanisme, de conformitat amb el que disposen els articles 37, 90, 94.1, 95 i 101 de la Llei 16/2005, de 30 de desembre, de la Generalitat, Urbanística Valenciana; els articles 120, 150 i 223, disposició transitòria sèptima del Decret 67/2006, de 12 de maig de 2006, pel qual s'aprova el Reglament d'Ordenació i Gestió Territorial i Urbanística; els articles 46.1, 47. 1, 47.3 i 47.4 de la Llei 4/1998, d'11 de juny, de Patrimoni Cultural Valencià; l'article 127 .1. d) de la Llei 7/1985, de 2 d'abril, de Bases del Règim Local, després de la modificació operada per la Llei 57/2003, de 16 de desembre, de Mesures per a la Modernització del Govern Local, per la Junta de Govern Local s'acorda:   
Primer. Sotmetre a informació pública pel termini d'un mes, per mitjà de la publicació d'anuncis en el Diari Oficial de la Generalitat i en un diari no oficial d'àmplia difusió en la localitat la modificació del catàleg del Pla Especial de Protecció i Reforma Interior del barri de la Seu-Xerea i qualificació com a Bé de Rellevància Local del Palau de Cerveró, siti a la plaça de Cisneros, número 4.   
Proposant-se en el Catàleg de Béns la qualificació com a Bé de Rellevància Local del Palau de Cerveró, es fa constar que el seu sotmetiment a informació pública determina l'aplicació immediata al dit bé del règim de protecció i les mesures de foment previstes en la Llei de Patrimoni Cultural Valencià per als Béns de l'Inventari General del Patrimoni Cultural Valencià.   
Segon. Suspendre la tramitació i atorgament de llicències d'activitat, parcel·lació i edificació que se sol·liciten després del present acord i dins de l'àrea objecte de la modificació.   
Tercer. Sol·licitar informe a la Direcció General de Patrimoni Cultural Valencià, de la Conselleria de Cultura, Educació i Esport, als efectes previstos en els articles 34.2 i 47. 1 de la Llei 4/1998 de Patrimoni Cultural Valencià, una vegada conclòs el període d'exposició pública i amb caràcter previ a l'aprovació definitiva.  
Quart. Facultar el tinent d'alcalde delegat d'Urbanisme, Vivenda i Qualitat Urbana, tan àmpliament com siga procedent en dret, per a dictar tots els actes que siguen necessaris amb vista a la plena execució d'este acord, així com comunicar-lo als distints servicis municipals.»  
I de conformitat amb el que establixen els articles 83 i 96 de la Llei 16/2005, de 30 de desembre, Urbanística Valenciana, s'obri el període d'informació pública durant el termini d'un mes, a comptar de l'endemà de la publicació del present acord en els diaris corresponents, estant l'expedient a disposició del públic en les dependències del nou Ajuntament, avinguda d'Aragó, 6a planta, Servici de Gestió del Centre Històric, Secció de Planejament i Gestió, en horari d'atenció al públic.  
València, 2 de novembre de 2006.. El secretari: Pedro García Rabasa.